b'\n_START_ARTICLE_\nZgodovina rolkanja\n_START_PARAGRAPH_\nRolkanje ima dolgo zgodovino polno inovacij in zanimivih zgodb.\n_START_SECTION_\nPrve rolke in prvi zaton\n_START_PARAGRAPH_\nPrve rolke so bile \xc5\xa1e najbolj podobne skirojem. Te naprave, nekatere so se pojavile \xc5\xbee okoli leta 1900, so bile le deske s pritrjenimi podovzji s kotalk. Mnogo teh naprav je imelo name\xc5\xa1\xc4\x8deno paleto za mleko, ki so imele priro\xc4\x8dna dr\xc5\xbeala. Skozi naslednjih pet desetletij so te palete odstranili, kolesa pa so dobila \xc5\xbeelezne nadomestke. V tem \xc4\x8dasu so postale te naprave bolj popularne._NEWLINE_V petdesetih so otroci spremenili podvozja, kar je omogo\xc4\x8dalo la\xc5\xbeje manevriranje na rolki. V tem \xc4\x8dasu je postajalo vse bolj popularno tudi surfanje, ki so ga za\xc4\x8deli povezovati z rolkanjem. Leta 1959 se je v trgovinah pojavila prva Roller Derby rolka. Z njo so \xc5\xbeelezna kolesa zamenjala glinena, hkrati pa se je za\xc4\x8delo razvijati "surfanje po plo\xc4\x8dnikih"._NEWLINE_Rolkanje je med surferji postalo zelo popularno v \xc5\xa1estdesetih, najve\xc4\x8dji korak v tej smeri pa je bilo ogla\xc5\xa1evanje rolkanja Larry Stevenson v njegovi reviji Surf guide. Larryevo podjetje Makaha je izdelalo prvi model rolke, ki je nosil ime poklicnega rolkarja, da bi s tem ogla\xc5\xa1evali njihove izdelke._NEWLINE_Prvo rolkarsko tekmovanje je bilo organizirano v osnovni \xc5\xa1oli Pier Avenue v Hermosa, Kalifornija leta 1963. Naslednje leto je legenda surfanja Hobie Alter skupaj z Vita pakt podjetjem ustanovil podjetje Hobie rolke. V tem \xc4\x8dasu je pe\xc5\xa1\xc4\x8dica rolkarjev za\xc4\x8dela rolkati v praznih bazenih, ve\xc4\x8dina pa jih je \xc5\xa1e vedno rolkala le po plo\xc4\x8dnikih. Do leta 1965 so o rolkanju nastali prvi filmi (Skater Dater), bila organizirana mednarodna tekmovanja, nastala je tudi prva rolkarska revija. Navkljub izredni popularnosti, prodanih je bilo \xc5\xbee ve\xc4\x8d kot 50 milijonov rolk, pa je rolkanje nenadoma izumrlo jeseni 1965._NEWLINE_Prvi zaton rolkanja gre pripisati pomankljivi opremi, saj so bili proizvajalci bolj zaskrbljeni s pove\xc4\x8davo proizvodnje, kot pa z izbolj\xc5\xa1avo produktov. \xc4\x8ceprav so nekatera podjetja izdelovala bolj\xc5\xa1a kolesa, pa je ve\xc4\x8dina \xc5\xa1e vedno uporabljala glinene, ker je bila proizvodnja cenej\xc5\xa1a. Glinena kolesa pa \xc5\xbeal niso imala skoraj ni\xc4\x8d oprijema in rolkarji so nekotrolirano in pogosto padali. Prepovedi po mestih so bile posledica zaskrbljenosti oblasti nad po\xc5\xa1kodbami in po nekaj smrtonosnih po\xc5\xa1kodbah je rolkanje skoraj povsem izginilo._NEWLINE_V naslednjih osmih letih je rolkanje ostalo\xc2\xa0\xc2\xbbpodzemeljsko\xc2\xab, pojavljalo se je le obmo\xc4\x8djih Santa Monice v Kaliforniji. V tem obdobju je Larry Stevenson izumil rep rolke, a je bil pri poizkusu o\xc5\xbeivetja rolkanja le delno uspe\xc5\xa1en.\n_START_SECTION_\nIzum plasti\xc4\x8dnih koles in ponovna o\xc5\xbeivitev rolkanja\n_START_PARAGRAPH_\nV sedemdesetih je sufer Frank Nasworthy obiskal prijatelja v tovarni plastike v Purcellville v Virginiji. Tovarna je proizvajala kolesa za kotalke, ki jih je Frank uspel pritrditi na svojo rolko. Ker sta bila oprijem in ob\xc4\x8dutek pri vo\xc5\xbenji veliko bolj\xc5\xa1a, se je odlo\xc4\x8dil, da bo razvil model kolesa posebej za rolko. Ko je ogla\xc5\xa1eval svoj produkt v obmo\xc4\x8dju San Diega, je naletel na veliko odpora. \xc4\x8cez \xc4\x8das pa je beseda o teh kolesih dosegla Kalifornijo in so pre\xc5\xa1la v \xc5\xa1ir\xc5\xa1o uprabo._NEWLINE_Leta 1973 se je s prodajo Cadiallac koles za\xc4\x8del nov vzpon rolkanja. Pojavili so setudi prvi proizvajalci rolkarskih podvozji, med njimi Bennett in Tracker. Nova podjetja so nastajala \xc4\x8dez no\xc4\x8d in rolkarsko industrijo so prepravili novi izdelki in ideje. Leta 1975 so pomembno izpopolnili tudi le\xc5\xbeaje za rolke. Milijone entuziastov je rolkalo slalom in prosti slog. Obudili so revijo SkateBoarder, ki so se ji pridru\xc5\xbeile \xc5\xa1e \xc5\xa1tevilne nove.V teh revijah so se najve\xc4\x8d pojavljali Bruce Logan, Russ Howell, Stacy Peralta, Tom Sims in Gregg Weaver._NEWLINE_Prvi poligon za rolkanje so zgradili na Floridi leta 1976. Sledilo jih je stotine po vsej Severni Ameriki, prosti slog in slalom pa sta izgubljala privr\xc5\xbeence proti vertikalnemu rolkanju. Spremenila se je tudi velikost rolk, ki so se s \xc5\xa1irine 7 in\xc4\x8dev povzpela na 9 (sodobna rolka je \xc5\xa1iroka med 7 in 8 in\xc4\x8dev), kar je omogo\xc4\x8dalo ve\xc4\x8djo stabilnost na vertikalnih povr\xc5\xa1inah. Najbolj\xc5\xa1i rolkarji tega \xc4\x8dasa so bili Tony Alva, Jay Adams in Tom Inoyoue. Wes Humpston in Jim Muir sta za\xc4\x8dela prvo serijo rolk z grafiko pod okriljem Dogtown rolk. Za tem so skoraj vsa podjetja za\xc4\x8dela na svoje rolke tiskati grafike._NEWLINE_Leta 1978 je Alan Gelfand izumil skok z rolko, brez da bi se je prijel, ki ga je poimenoval \xc2\xbbollie\xc2\xab, kar je poneslo rolkanje na popolnoma novo in predvsem bolj tehni\xc4\x8dno raven. Rolkarji so za\xc4\x8deli prena\xc5\xa1ati trike z vertikalnih ramp na ulice in za\xc4\x8delo se je oblikovati uli\xc4\x8dno rolkanje, kot ga poznamo danes. V rolkarsko kulturo sta pri\xc5\xa1la punk rock glasba in glasba novega vala. Na rolkarkih grafikah se prvi\xc4\x8d pojavijo smrtne glave po zaslugi Vernon Courtland Johnsona iz podjetja Powell._NEWLINE_Rolkanje po praznih bazenih je postalo zelo popularno, saj so lahko rolkarji z novimi izdelki leteli dale\xc4\x8d nad robom bazena. V tem \xc4\x8dasu je postal velik problem zavarovanje poligonov za rolkanje, kar je povzro\xc4\x8dilo mno\xc5\xbei\xc4\x8dno zapiranje le-teh. V osemdesetih je rolkanje do\xc5\xbeivelo ponoven zaton, revija SkateBoarder se je preimenovala v "Action now" in ve\xc4\x8dina rolkarjev je zapustila ta \xc5\xa1port, saj je bilo sedaj bolj popularno BMX kolesarjenje. Pe\xc5\xa1\xc4\x8dica bolj zagrizenih rolkarjev je nadaljevala s \xc5\xa1portom in so izdelali prve half-pipee na svojih dvori\xc5\xa1\xc4\x8dih, ker so bili poligoni zaprti.\n_START_SECTION_\nVzpon uli\xc4\x8dnega rolkanja\n_START_PARAGRAPH_\nLeta 1981 je za\xc4\x8dela izhajati Thrasher revija, da bi najbolj zagrizenim rolkarjem ponudila informacije o rolkarski sceni. \xc4\x8ceprav so se tudi v tem \xc4\x8dasu odvijala rolkarska tekmovanja, so bila slabo obiskana in nagrade so bile majhne. Prvo tekmovanje v Del mar skate ranchu leta 1982 je zmagal Tony Hawk. Naslednje leto se je za\xc4\x8del nov vzpon rolkanja in na sceno, kjer so prevadovala podjetja Santa cruz, Powell Peralta in Tracker, je pri\xc5\xa1la revija Transworld Skateboarding._NEWLINE_Vertikalno rolkanje je za\xc4\x8del staro priljubljenost dosegati leta 1984, sledilo mu je tudi uli\xc4\x8dno rolkanje. Priljubenost so pridobile ukrivljene rampe. Nastal je tudi prvi\xc2\xa0\xc2\xbbBones brigade\xc2\xab\xc2\xa0video podjetja Powell Peralta. V videu so imeli vsi sponzorirani rolkarji svoje dele, kar je pripomoglo k popularnosti rolkanja. Tretji val rolkanja je prinesel, tako kot \xc5\xbee prej\xc5\xa1na dva, mnogo novih podjetij, ki so \xc5\xbeelela del tr\xc5\xbenega dele\xc5\xbea. Odkriti so bili mnogi novi poklicni vertikalni rolkarji, med njimi najbolj\xc5\xa1i so bili: Tony Hawk, Christian Hosoi, Lance Mountain in Neil Blender. Na ulicah so na rolkanje najbolj vplivali Mark Gonzales, Natas Kaupas in Tommy Guerrero, ki so ponesli \xc2\xbbollie\xc2\xab\xc2\xa0na nove vi\xc5\xa1ine. \xc5\xa0e vedno je obstajal tudi \xc2\xbbprosti slog\xc2\xab, na katerem je trdno vladal Rodney Mullen._NEWLINE_V srednjih osemdesetih so v industriji prevladovali trije proizvajalci: Powell Peralta, Vision/Sims in Santa cruz. Zaslu\xc5\xbeek najbolj priljubljenih rolkarjev se je povzpel na desettiso\xc4\x8de dolarjev na mesec. National Skateboard Association, ki ji je predsedoval Frank Hawk, je organizirala vedno ve\xc4\x8d tekmovanj po Severni Ameriki, kasneje tudi po svetu. Posko\xc4\x8dila je tudi priljubljenost rolkarskih tekstilnih znamk in znamk \xc5\xa1portnih copat, kot so bile Airwalk, Vans in Vision._NEWLINE_Proti koncu desetletja je uli\xc4\x8dno rolkanje za\xc4\x8delo prevladovati pred vertikalnim, kar velja \xc5\xa1e danes. Veliko poklicnih rolkarjev se je odlo\xc4\x8dilo, da zapustijo svoje sponzorje in za\xc4\x8dnejo svoja manj\xc5\xa1a podjetja. Eden izmed prvih takih primerov je bil Steve Rocco, ki je ustanovil World industries. Za\xc4\x8delo se je novo odbobje rolkanja, ki ga imenujemo nova \xc5\xa1ola (obdobje pred tem imenujemo stara \xc5\xa1ola; new school in old school po angle\xc5\xa1ko). Zanj so zna\xc4\x8dilni novi triki, ki so temeljili na olliju, spremenila pa se je tudi rolkarska subkultura.\n_START_SECTION_\nOd tretjega zatona do danes\n_START_PARAGRAPH_\nLeta 1991 je svet zajela recesija in tudi rolkarska industrija je bila zelo prizadeta. Posledica krize je bila, da so v rolkanju ostali samo najbolj vztrajni, kar je povezalo skupnost. Leta 1992 je za\xc4\x8dela izhajati revija Big brother. Ker kriza ni bila tako huda, kot so bile pretekle, pa se je rolkanje pobralo v \xc4\x8detrti val do leta 1995. Z ve\xc4\x8djo popularnostjo so se spet za\xc4\x8dela pojavljati nova podjetja._NEWLINE_V sodobnem rolkanju uli\xc4\x8dno rolkanje \xc5\xa1e vedno prednja\xc4\x8di pred vertikalnim, v industriji pa so ve\xc4\x8dinoma zaposleni rolkarji (na vseh mestih v hierarhiji). Rolkanje pridobiva veliko priljubljenosti preko sodobnih medijev (televizije, interneta), vse ve\xc4\x8dkrat se pojavlja v filmih (posnetih je bilo celo nekaj filmov na to temo, vendar \xc5\xa1e noben ni rolkanja predstavil pravilno).'